cyanic-selkie/wikianc huggingface dataset:
TRASEKA
İştirakçı ölkələrə təsiri
TRASEKA proqramının tətbiqi hökumətlər arasında daha sıx əməkdaşlıq və dialoqla nəticələnmişdir. Bu da tranzit ödənişlərin rəqabətli səviyyədə saxlanılması razılığına və sərhəddən keçmənin rəsmiləşdirilməsi prosedurlarının sadələşdirilməsinə gətirib çıxardı. TRASEKA dəhlizi boyu iritonnajlı yüklərin nəql edilməsi haqda da razılaşmalar əldə olunmuşdur. Onun Mərkəzi Asiyanın dəniz yolları vasitəsilə dünya bazarları ilə birləşdirən ən qısa və potensial cəhətdən ən sürətli və ən ucuz marşrut olduğu təsdiq edilir.
TRASEKA proqramı üzrə Texniki Yardım Avropa Yenidənqurma və Bərpa Bankı, Dünya Bankı, Asiya İnkişaf Bankı, İslam İnkişaf Bankı kimi beynəlxalq maliyyə təşkilatlarından böyük məbləğdə sərmayə qoyuluşunun cəlb edilməsinə kömək etmişdir. Bu təşkilatlar TRASEKA dəhlizi boyu limanlar, dəmir yolları və avtomobil yolları üzrə əsaslı layihələrin maliyyələşdirilməsi üçün 1,7 milyard avrodan çox vəsait ayırmışlar. Bundan əlavə, Avropa İttifaqının özəl sərmayəçiləri Qafqaz və Mərkəzi Asiya nəqliyyat şirkətləri ilə birgə müəssisələrdə iştirak edirlər. Regional əməkdaşlığı genişləndirmək və iqtisadi sabitliyi möhkəmləndirmək üçün Avropa İttifaqı Cənubi Çevrədə Hava Marşrutları layihəsi və Neft və Qaz Kəmərləri layihəsi (İNOQEYT) kimi digər layihələri də dəstəkləyir.
Nəqliyyat dəhlizi olmaqla inteqrasiyaya doğru əhəmiyyətli tədbir kimi TRASEKA-nın inkişaf dinamikası bu gün həmişəkindən daha güclüdür. Tərəfdaş ölkələr TRASEKA-nı milli nəqliyyat sistemlərinin dünyanın digər ölkələri ilə inteqrasiya üçün əhəmiyyətli sayıllar. Mərkəzi Asiyadan başlayaraq, Qafqazdan keçərək, Qara Dənizə istiqamətlənmiş və regionu Trans-Avropa Şəbəkələri və dünyanın digər nöqtələrilə birləşdirən Şərq-Qərb dəhlizi böyük həcmdə yük daşımalarını təmin edən reallıqdır. Regional nəqliyyat hüquqi bazasının Avropa və beynəlxalq normalara inteqrasiyası və uyğunlaşdırılması davamlı bir prosesdir. Avropa və digər beynəlxalq agentliklər malların hərəkətində süni maneələrin azaldılması üçün TRASEKA proqramı çərçivəsində fəaliyyət göstərirlər. Birləşmiş Millətlər Təşkilatının Avropa İqtisadi Komissiyası və BMT-nin Asiya və Sakit Okean üzrə İqtisadi və Sosial Komissiyası öz missiyalarını yerinə yetirmək və iş təcrübələrini tətbiq etmək baxımından TRASEKA layihələrində iştirak edirlər.
TRASEKA proqramının regiona olan təsiri aşağıdakılarda özunu büruzə verir: regional konfranslar və seminarların keçirilməsi, Beynəlxalq Maliyyə Təşkilatları ilə sıx əməkdaşlığın qurulması, məsləhətçi xidmətlərin göstərilməsi, birbaşa investisiya layihələrinin həyata keçirilməsi, Qafqazda kommersiya ixracatçıları tərəfindən dəhlizin getdikcə artan istifadəsi.
Space Mix '98 (Modern Talking)
Space Mix '98 - Modern Talking qrupu tərəfindən ifa edilən sinqldır.
Komplizasiyaların siyahısı
CD-Maxi Hansa 74321 63193 2 (BMG)	1998
Ardon rayonu
Ardon rayonu (Æрыдоны район) - Rusiya Federasiyası, Şimali Osetiyanın tərkibində inzibati ərazi vahidi. İnzibati mərkəzi Ardon şəhəridir.
Coğrafiya
Ardon rayonu respublikanın mərkəzi hissəsində, Osetiya mailli düzənliyində yerləşir. Rayonun sahəsi - 377.08 km².
Respublikanın aşağıdakı rayonları ilə həmsərhəddir: cənub-şərqdə Priqorodnı, cənubda Alagirski, qərbdə Digor, şimal-qərbdə Kirov, şərqdə isə Pravoberejnı.
Rusiya Federasiyasının və ya xarici dövlətlərin subyektləri ilə sərhədləri olmayan respublikanın yeganə daxili rayonudur.
Əhali
Şəhər şəraitində rayon əhalisinin 60,88 % yaşayır.
2010-cu il Ümumrusiya siyahıya alınmasının məlumatlarına görə rayonun milli tərkibi haqqında aşağıdakı məlumatlar verilmişdir :
Təhsil
11 orta məktəb;
18 məktəbəqədər müəssisə;
2 əlavə təhsil məktəbi;
3 orta ixtisas təhsili müəssisəsi.
Mədəniyyət
Şəhər Mədəniyyət Evi;
N. M. Salamov adına Mədəniyyət Sarayı (Ardon);
V. Txapsaev adlna Ardon Tarix, Mədəniyyət Muzeyi;
Ardon Xalq Təhsili Muzeyi;
2 Xalq teatrı (Ardon və Kadqaron);
Mədəniyyət evi (7 kənd yaşayış məntəqəsində).
Təhsil informasiya mənbələrinin kitabxanası;
Şəhər kitabxanası;
Mərkəzi rayon kitabxanası;
Rayon Uşaq Kitabxanası;
Kənd kitabxanaları
Din
Müqəddəs Qeorqi Pobedanos kilsəsi - Ardon şəhərində 19-cu əsrdə inşa edilmişdir. Zəng qülləsi olan böyük tək bir bina;
Müqəddəs Panteleimon kilsəsi - Ardon şəhəri;
Müqəddəs Mikayıl Arxangel kilsəsi - Kadqaron kəndi;
İqtisadiyyat
Rayonda 1 avtonəqliyyat, 38 sənaye və 11 kənd təsərrüfatı müəssisəsi fəaliyyət göstərir.
Kənd təsərrüfatı Ardon ovçuluq təsərrüfatının ərazisində qırqovul üçün 3 yem bazası təşkil edilmidir. Bölgədə qızılbalıq qızılbalıq yetişdirən Ardon Qızıl Balıq Təsərrüfatı fəaliyyət göstərir.
İnzibati-ərazi vahidliyi
Ardon rayonunun tərkibinə daxil olan 11 kənd və 1 şəhər yaşayış məntəqəsi 9 inzibati vahidlikdə birləşir:
Kadqaron kənd sovetliyi - Kadqaron
Kosta kənd sovetliyi - Kosta
Krasnoqor kənd sovetliyi - Krasnoqor
Miçurino kənd sovetliyi - Miçurino
Nartskoe kənd sovetliyi - Nartskoe
Rasvet kənd sovetliyi - Rassvet
Fiaqdon kənd sovetliyi - Fiaqdon
Bünəkağı (Vərziqan)
Bünəkağı - İranın Şərqi Azərbaycan ostanının Vərziqan şəhristanı ərazisinə daxil olan kənd.
Əhalisi
2006-cı il məlumatına görə kənddə 162 nəfər yaşayır (27 ailə).
Salehli
Salehli, Böyükşəhər olan Manisa ilinin ən sıxlıq ilçelerinden bir dənəsidir. Odun Köftesi, albalı və Üzümü ilə məşhurdur. Tarixdə ilk pulun basıldığı Sardes bu ilçede var. İlçe bölgənin tarix, təbiət və termal turizmi baxımından ən əhəmiyyətli mərkəzlərindəndir.
Coğrafiya
Salehli, İzmir - Ankara (E-96) quru yolu və İzmir-Uşak-Afyon dəmiryolu üzərindədir. Ayrıca İstanbul - Antalya Quru yolu ilə İzmir - Ankara Karayolları Salihli'nin şərq çıxışındakı Körpülü qovşaqda kəsişir. Istehsalı davam edən Ankara - İzmir sürətli qatar xəttinin mahalda keçməsi və burada da bir stansiyanın edilməsi planlaşdırılır. Layihə mərhələsində olan Ankara - İzmir otoyolunun da mahalda keçməsi planlaşdırılır. Manisa il mərkəzinə 72 km və İzmir il mərkəzinə təxminən 96 km uzaqlıqda olan mahal, qərbdən Ahmetli, şimal-qərbdən Gölmarmara, şimaldan Gördes və Köprübaşı, kuzeydoğudan Demirci, şərqdən Kula, cənub-şərqdən Alaşehir və cənubdan Ödəmiş tərəfindən çevrilmişdir. Salehli mahalı, cənubunda Bozdağlar Silsiləsi, (2.157 m) şimalında Gediz Ovası ilə örtülü olub, düzənliyin şimalında dibə dağları (1.120 m), şimal-şərqində Üşümüş Dağları (2095 m) vardır. Şəhərin əhalisi 2013-ci ilin nəticələrinə görə 156.330'dur. 1973-cü ildə 67.000 olan əhalisi 1990-cı ildə 83.861'e, 2000-ci ildə 96.600'e, 2007-ci ildə 101.000'e çıxmış, 2013-ci ildə Manisanın Böyükşəhər olması və Salihli'nin də Böyükşəhər mahalı halına gəlməsi ilə birlikdə əhalisi 156.330'a çatmışdır.
Xristianlıqda cəhənnəm
Cəhənnəm: Xristian teologiyasına görə cəhənnəm Allahdan ayrı düşən insan bədəninin, canının və ruhunun əbədi olaraq iztirab çəkməsi vəziyyətidir. İncildə bildirilir ki, cəhənnəm əhli "atəş gölü içində əbədi iztirab çəkəcəklər". Müqəddəs Kitaba görə, Allahın Xilas Planına iman etməyən — Müqəddəs Ruha küfr edən, İsanın çarmıxdakı "doğruluq əbasını" geyinməyənlər əbədi iztiraba, yəni cəhənnəmə məhkumdurlar. Çünki İsanın da dediyi kimi Tək Yol var. O da İsadır. Bu göyün altında bizə verilmiş başqa heç bir ad bizi xilas etməyə qadir deyil. İncil cəhənnəmdəkilərin vəziyyətini və hisslərini bu şəkildə ifadə edir: "Ora qaranlıq çöldür, orada ağlaşma, iztirab və diş qıcırtısı olacaq".
Dəyərli dostlar, gəlin Allahın bizə tərəf uzanan xilas əlindən tutaq. Bu əl İsadır!
Yehova şahidlərində
Yehova şahidləri Cəhənnəmə gedən adamın dirilmədiyini deyir, və ölən adamın istirab çəkməyib, öldüyü andan dirildilinə qədər yuxuda olduğunu deyir. Əgər ölən adam ölümə (dirilməməyə) məhbus olubsa onda sonsuza qədər yox olacaqdır,
amma bu yanlış fikirdir.
19 Varlı bir adam var idi. O, tünd qırmızı və incə kətandan paltar geyərdi və hər gün cah-calal içində kef edərdi. 20 Bütün bədəni yaralı olan Lazar adlı yoxsul bir adam da var idi. O, varlı adamın qapısı ağzına gətirilib uzanmışdı. 21 Lazar varlı adamın süfrəsindən tökülən qırıntılarla qarnını doydurmaq arzusunda idi. İtlər də gəlib onun yaralarını yalayırdı.
22 Bir gün yoxsul adam öldü və mələklər onu İbrahimin qucağına apardı. Varlı adam da öldü və dəfn edildi. 23 Varlı adam ölülər diyarında iztirab çəkəndə gözlərini qaldırıb uzaqda İbrahimi və onun qucağında Lazarı gördü. 24 O uca səslə dedi: "Ey İbrahim ata, mənə rəhm et! Lazarı göndər, barmağının ucunu suya batırıb mənim dilimi sərinlətsin, çünki mən bu alov içində əzab çəkirəm". 25 Lakin İbrahim dedi: "Oğlum, yadına sal ki, sən öz həyatında yaxşı şeyləri, Lazar isə pis şeyləri almışdır. İndi isə o, təsəlli tapır, amma sən əzab çəkirsən. 26 Üstəlik, sizinlə bizim aramıza böyük bir uçurum qoyulmuşdur ki, nə buradan sizin tərəfinizə keçmək istəyənlər keçə bilir, nə də oradan bizim yanımıza gələ bilirlər".
27 Varlı adam dedi: "Ata, elə isə yalvarıram sənə, Lazarı atamın evinə göndər. 28 Çünki beş qardaşım var. Qoy onlara xəbərdarlıq etsin ki, onlar da bu iztirab yerinə gəlməsinlər". 29 İbrahim ona dedi: "Onlarda Musanın və Peyğəmbərlərin sözləri var. Qoy onlara qulaq assınlar".30 Varlı adamsa dedi: "Xeyr, İbrahim ata! Əgər ölülərdən biri onların yanına gəlsə, onlar tövbə edərlər". 31 Onda İbrahim ona dedi: "Əgər onlar Musaya və Peyğəmbərlərə qulaq asmırlarsa, ölülərdən biri dirilsə belə, inanmazlar"". [Luqa 16:19–33]
Bir çox Əhdi-Cədid alimi bu ayəti ölümdən sonra əzabın olduğunu sübut olaraq göstərir.
Stavroula Antonakova
Stavroula Antonakova — Yunanıstanı təmsil edən su poloçusu.
Karyerası
Stavroula Antonakova, Yunanıstan yığmasının heyətində 2008-ci ildə Çinin ev sahibliyində baş tutan XXIX Yay Olimpiya Oyunlarında mübarizə apardı. Qrup mərhələsində üç görüşün üçündə də məğlub olan Yunanıstan yığması, XXIX Yay Olimpiya Oyunlarını 8-ci pillədə başa vurdu.
Saləng
Saləng Əfqanıstan İslam Respublikasının Pərvan vilayətinin rayonlarından biri və Salang vulusvalisinin mərkəzidir. Bu müğənni Əhməd Zahir öldü Saləngdə.
Güşayış (Vərziqan)
Əhalisi
2006-cı il məlumatına görə kənddə 100 nəfər yaşayır (20 ailə).
Quzeyçirkin
Quzeyçirkin — Azərbaycan Respublikasının Kəlbəcər rayonunun Qılınclı kənd inzibati ərazi dairəsində kənd.
1993-cü ildə Ermənistan Respublikası Silahlı Qüvvələri tərəfindən işğal edilib. 25 noyabr 2020-ci ildə Azərbaycan Silahlı Qüvvələrinin nəzarətindədir.
Tarixi
Quzeyçirkin kəndi dağətəyi ərazidədir. Kəndin adı Azərbaycan dilindəki quzey (dağın gün düşməyən tərəfi, şimal) sözündən və çirkin etnonimindən ibarətdir. Çirkin isə XIII əsrdə monqolların işğallarında iştirak etmiş türk-monqol mənşəli karait tayfasının bir qoludur.
İqtisadiyyatı
İşğal edilənədək bu kənddə əkinçilik, heyvandarlıq və tütünçülük inkişaf etmişdir. Amma tütün əkilməsinə baxmayaraq, kəndin heç bir sakini siqaret çəkməyib. Bu, dədə-babadan gəlmə bir ənənə olmuşdur. Kəndin ağsaqqalları yığışıb belə bir qadağa qoymuşdular ki, kim siqaret çəksə, gərək kəndi tərk eləsin. Baxmayaraq ki, kəndin mağazasına rayon istehsalat şöbəsindən siqaret gətirilirdi; amma həmin siqaretlər aylarla orada qalırdı. Çünki kəndin heç bir sakini siqaret almırdı. Yalnız təsadüfən kəndə qonaq gələn şəxslər onu ala bilərdi.
Əhalisi
Bu kənd Azərbaycanda uzunömürlü insanların ən çox yaşadığı kəndlərdən biri olub.
Yaylaqlar
Əkbərin dam yerinin yurdu, Çiçəkli yurd, Tozluq yurd, İlxıqoruğu yurdu, Qoçdaş yaylağı, Yaz yurdu, Yal yurdu.
Bulaqlar
Dəhnə bulaq, Novlu bulaq, Göy bulaq, Sarı bulaq, Yarpızlı bulaq, Porpor bulaq, Daş bulaq, Soyuq bulaq, Söyüd bulaq, Çeyilli bulaq, Korabulaq.
Məşhur yerlər
Səfidüşən, Bərəyələr, Şırran, Malyatağı, Ağalarlı yeri, Bəzirxana, Cılğıyeri, Söyüdlü çüxur, Qaragav, Güney, Mikayılın yeri, Göbələkli təpə, Çəpərlər, Məhəmmədin yeri, Qədimin yeri, Qədimin daşı, Qoruqlar, Ağalarlı biçənəyi, Elyolu, Çərtməqaya, Dolayıyer, Çüxurlar, Dəyirmiyer, Qancıqölən, Allahverdilərbiçən, Dikqaya, Batıqlar, Göybatıq, Aşağıkibatıq, Dəvəyatağı, Ortalıqburun, Kazımın odun yeri, Əlişin yalı, Ardışlı, Kövşən, Xıncılovuzlu təpə, Qurbanın yeri, Vənniçüxur, Ağduzdax, Daranqaya, Tilqaya, Gülülyeri, Həmərsünlü çüxur, Qaraqaya, Yalxırman, Məhəmmədoturan daş, Bənövşəli dərə, Yarpızlı dərə, Xırman yeri, Çalqaya, Göytəpə, Alxaslı yalı, Çürükyer, Atakişinin yeri.
Yoanna Anaqnostopoulou
Yoanna Anaqnostopoulou (d. 12 iyun 1997) — Yunanıstanı təmsil edən bədii gimnast. Yoanna Anaqnostopoulou, 2016-cı ildə Yunanıstanı XXXI Yay Olimpiya Oyunlarında təmsil etdi.
Karyerası
Yoanna Anaqnostopoulou 2016-cı ildə Yunanıstan bayrağı altında Braziliyanın Rio-de-Janeyro şəhərində baş tutan XXXI Yay Olimpiya Oyunlarına qatıldı. O, qrup yarışlarında komanda yoldaşları Yeleni Doika, Zoi Kontoqianni, Mixaela Metallidou və Stavroula Samara ilə birgə təsnifat mərhələsində 30.416 xal topladı və 13-cü yeri tutaraq mübarizəni dayandırdı.
Levkipp
Levkipp, Leukippus — qədim yunan filosofu.
Həyatı
Qədim yunan filosoflarından olan, Atomçuluq məktəbin nümayəndəsi Levkipp Miletdə doğulub. Bəziləri belə hesab edir ki, o, Abderdə və ya Eleada dünyaya gəlib. Epikür isə deyirdi ki, yunan fəlsəfi fikir tarixində Levkipp adında filosof olmamışdır. Belə fikir də vardır ki, Levkipp gənc Demokritin təxəllüsüdür, lakin son illərin tədqiqatları və xüsusən keçən əsrdə Dilsin, Zellerin, görkəmli fılosof və tarixçi Makovelskinin araşdırmaları sübut edir ki, Levkippin fılosof kimi mövcudluğu tarixi həqiqətdir. O, Miletdə yaşayıb, sonra Elea şəhərinə köçüb, orada Parmenidin, Ksenofanın və Zenonun tələbəsi olub. Dils Levkippin iki kitabını müəyyən edib. Onun başqa əsərləri və fikirləri haqqında məlumatı müxtəlif mənbələrdən almaq mümkündür.
Atomlar haqqında fikirləri
Levkipp belə hesab edirdi ki, gerçəkliyin əsasında atomlar və boşluq durur. "Atomlar boşluqda hərəkət edən varlıqdır". O, boşluğu varlıq saymır, lakin qeyd edirdi ki, boşluq heç də varlıqdan kiçik bir şey deyildir. Atom haqqında təlimi birinci dəfə Levkipp irəli sürmüşdür. O göstərirdi ki, "vahid mövcud olan atomlar boşluqdur". Levkipp atomları öz böyüklüyü, forması, düzülüşü və vəziyyəti ilə xarakterizə edirdi. O sübuta çalışırdı ki, hadisələr səbəbiyyət əlaqələri ilə bağlıdır. Atomlar şeylərin səbəbidir, onların birləşməsi və ayrılması nəticəsində şeylər yaranır və məhv olur. Levkipp bu barədə "Əql haqqında" əsərində yazırdı: "Heç bir şey səbəbsiz meydana gəlmir, ancaq hər şey bir əsas üzərində zərurətdən yaranır". Levkippin bir xidməti də ondan ibarətdir ki, o, eleylilərin "dəyişməz varlığı" ilə Heraklitin "daim dəyişən" varlığını dialektikcəsinə birləşdirdi.
Sevərsənmi (albom)
Sevərsənmi  – Azərbaycan müğənnisi Aygün Kazımovanın albomudur.
Hazırlanması
Alboma Azərbaycanın ən məşhur bəstəkarları Eldar Mansurov, Rəhim Rəhimli, Tünzalə Ağayeva, Gövhər Həsənzadə, İsa Məlikovun əsərləri daxildir. Albomdakı "Dözmədi Qəlbim" mahnısını Namiq Qaraçuxurlu ilə duet şəklində ifa etmişdir.
Albomla eyni adı daşıyan "Sevərsənmi" mahnısının sözləri həkim, şairə Afaq Şıxlıya, musiqisi isə Aygün Kazımovanın özünə aiddir. Aygün Kazımova mahnını ilk dəfə 2005-ci ildə Moskovadakı solo konsertində ifa etmişdir. Albomun qapaq şəklində Aygün Kazımovanın əlində tutduğu aksesuarı ingiltәrәli dizayner və zәrgәr Andrew Logan hazırlamışdır.
Tural Abbasov (üzgüçü)
Tural Abbasov (25 aprel 1990) — Azərbaycanı təmsil edən üzgüçü.
Həyatı
Tural Abbasov 1990-cı il aprelin 25-də anadan olub.
Karyerası
Tural Abbasov Azərbaycanı 2008-ci ildə Çində baş tutan XXIX Yay Olimpiya Oyunlarında təmsil edib. Nəticədə 50 metr məsafəyə sərbəst üsulla üzmə turnirnində 26.30 saniyə nəticə göstərdi və 78-ci pillənin sahibi olub.
İNOQEYT
thumb|İNOQEYT proqramının rəsmi loqosu
Xoyindizac (Vərziqan)
Xoyindizac - İranın Şərqi Azərbaycan ostanının Vərziqan şəhristanı ərazisinə daxil olan kənd.
İNOQEYT
INOGATE Proqramı Avropa İttifaqı (Aİ) Qara Dəniz və Xəzər Dənizi hövzəsi ölkələri və onların qonşuları arasında beynəlxalq enerji əməkdaşlığı Proqramıdır. Proqram 1996-cı ildən fəaliyyət göstərir.
Xoyindizac (Vərziqan)
Əhalisi
2006-cı il məlumatına görə kənddə 275 nəfər yaşayır (65 ailə).
İNOQEYT
İNOGATE Avropa İttifaqı tərəfindən maliyyələşdirilən və uzun müddətdən bəri davam edən enerji sahəsində texniki yardım proqramlarından biridir. 2006-cı ilədək Proqram TACIS Regional Əməkdaşlıq Proqramı tərəfindən, 2007-ci ildən etibarən isə Proqram Avropa Qonşuluq və Tərəfdaşlıq Aləti (AQTA) – Şərqi Regional İndikativ Proqramı 2007–2010 və 2010–2013-cü illər çərçivəsində Avropa Qonşuluq və Tərəfdaşlıq Aləti (AQTA) tərəfindən maliyyəlləşdirilməkdədir. EuropeAid bu proqrama AQTA və İnkişaf Əməkdaşlığı Aləti vasitəsilə dəstək göstərir.
Mənşəyi
INOGATE 1995-ci ildə Neft və Qazın Avropaya Dövlətlərarası Nəqlinə (INterstate Oil and GAs Transportation to Europe) Avropa İttifaqının dəstək mexanizmi kimi başladılmışdır (Bu səbəbdən adını akronimdən almaqdadır). İlkin mərhələdə Proqram Şərqi Avropa və Qafqazlardan Avropa İttifaqına uzanan neft və qaz boru kəmərlərinin fəaliyyəti ilə bağlı olmuşdur. 2001-ci ildə Kiyevdə 21 ölkə tərəfindən boru kəmərlərinin inkişafı və möhkəmləndirilməsi sahəsində əməkdaşlığa dair "Çərçivə Sazişi" imzalanmışdır. Bundan sonra 2004-cü ildə Azərbaycanın paytaxtı Bakıda və 2006-cı ildə Qazaxıstanın paytaxtı Astanada keçirilmiş Konfranslarla INOGATE Aİ və keçmiş Sovetlər İttifaqı ölkələri (Rusiya Federasiyası və Baltik Dövlətləri xaric və Türkiyə daxil olmaqla) arasında geniş enerji tərəfdaşlığı alətinə çevrilmiş və fəaliyyətlərini dörd istiqamət üzrə cəmləmişdir:
•	Enerji təhlükəsizliyinin artırılması
•	Aİ-nın daxili enerji bazarının prinsipləri əsasında üzv ölkələrin enerji bazarlarının yaxınlaşdırılması
•	Dayanıqlı enerji inkişafının dəstəklənməsi
•	Ümumi və regional maraqlara cavab verən enerji layihələrinə investisiyaların cəlb olunması.
Tərəfdaş ölkələr
INOGATE Proqramının Tərəfdaş ölkələri aşağıdakılardır: • 3
Türkiyə INOGATE Proqramının Tərəfdaş ölkəsi qismində çıxış edir və mütəmadi olaraq INOGATE iclaslarında iştirak etməyə dəvət edilir, lakin Türkiyə bu proqramda benefisiar ölkə deyildir.
Bakı Təşəbbüsü və Astana Bəyannaməsi
Bakı Təşəbbüsü Avropa İttifaqı və INOGATE Tərəfdaş ölkələrin enerji əməkdaşlığı sahəsində siyasi dialoqunun nəticəsi olmuşdur. Təşəbbüs 13 Noyabr 2004-cü ildə Bakıda keçirilmiş Nazirlər Konfransında elan edilmişdir. İkinci Nazirlər Konfransı 30 Noyabr 2006-cı ildə Astanada keçirilmiş və bu Konfransda INOGATE Proqramının Tərəfdaş ölkələrdə enerji sahəsində Avropa İttifaqı ilə geniş əməkdaşlığı əhatə etmək səlahiyyətində olduğu təsdiq edilmişdir.
Bettles
Bettles - Amerika Birləşmiş Ştatlarının Alyaska ştatında yerləşən və 12 nəfər (2010-ci ilə olan məlumat) əhalisi olan şəhər.
İNOQEYT
Bakı Təşəbbüsü və Astana Bəyannaməsi
Bakı Təşəbbüsünün bir məqsədi iştirakçı ölkələrin enerji bazarlarının Aİ-nin enerji bazarı ilə inteqrasiyasının möhkəmləndirilməsi, şəffaf enerji bazarlarının yaradılması, investisiyaların cəlb olunması, enerji təchizatının təhlükəsizliyinin möhkəmkləndirilməsidir. (Təşəbbüsün digər aspektləri nəql məsələləri ilə əlaqədar idi). Tərəfdaş ölkələr Aİ və beynəlxalq qanunvericilik və tənzimləmə çərçivəsinə uyğun olaraq funksional inteqrasiya olunmuş enerji bazarının yaradılması, mövcud infrastrukturun genişləndirilməsi və modernizasiyası yolu ilə enerji təchizatının təhlükəsizliyinin və etibarlılığının artırılması, köhnəlmiş enerji istehsalı infrastrukturunun ətraf mühitə dost sistemlərlə əvəz edilməsi, yeni infrastrukturların inkişafı və müasir monitorinq sisteminin icrası, səmərəli və dayanıqlı enerji sistemlərinin inteqrasiyası vasitəsilə enerji tələbatı və təchizatının inkişaf etdirilməsi, ümumi maraqlara cavab verən iqtisadi və ətraf mühitin qorunması baxımından maraq kəsb edən layihələrin maliyyələşdirilməsinin təşviq edilməsi sahələrində hüquqi və texniki standartların uyğunlaşdırılması məqsədləri barədə razılığa gəlmişlər. Bu və digər məqsədlərə nail olunması üçün lazım olan "Yol Xəritəsi" Astana Nazirlər Konfransında qəbul edilmişdir.
Struktur və fəaliyyətlər
Proqramın koordinasiya orqanı Ukraynanın Paytaxtı Kiyevdə olan Texniki Katiblikdir və Gürcüstanın Tbilisi, Özbəkistanın Daşkənd şəhərlərində regional ofisləri fəaliyyət göstərir. İNOGATE Texniki Katibliyi bütövlükdə proqramın, həmçinin də fərdi layihələrin görünüşünün, koordinasiyasının, uyğunluğunun və davamlılığının təmin edilməsində əhəmiyyətli rola malikdir. Bakı Təşəbbüsü dörd işçi qrup ilə icra olunur və hər bir qrup bütün üzv ölkələrin nümayəndələri təmsil olunurlar:
AQTA tərəfindən maliyyələşdirilən bir sıra spesifik layihələr INOGATE Proqramı ilə bağlıdır və INOGATE internet səhifəsində yer almaqdadır. 2009-cu ilin fevral ayının məlumatına əsasən bu layihələr tərəfdaş ölkələrdə neft və qaz tranzit infrastrukturlarının təhlükəsizliyinin və etibarlılığının artırılması, Mərkəzi Asıya ölkələrində koordinasiya edilmiş milli enerji siyasətinin inkişaf etdirilməsi, Tərəfdaş ölkələrdə bazarın inteqrasiyası və dayanıqlı enerji təşəbbüslərinin dəstəklənməsi layihələrini əhatə etməkdədir.
INOGATE Proqramı Ukraynanın Boyarka məntəqəsində Karbohidrogen Metrologiyası üzrə Şərqi Avropa Regional Mərkəzinin yaradılması işində yaxından iştirak etmişdir və bu məntəqə regionda və digər ölkələrə qaz nəqli üçün tənzimləmə xidmətləri göstərməkdədir. Bu nümunə Qərbi Avropa Standartlarına uyğun fəaliyyət göstərən regional enerji bazarının inkişafında əhəmiyyətli elementdir.
INOGATE Proqramının davam edən konfransları və nəşrləri mövcuddur. Onun internet portalı tərəfdaş ölkələrdə enerji yenilikləri və Aİ-nin müvafiq təşəbbüsləri və siyasəti barədə mütəmadi yenilənən informasiyanı əks etdirir.
Proqram Tərəfdaş ölkələrin ənənəvi enerji mənbələrindən asılılığını, onların idxalının azaldılmasını, iqlim dəyişikliyi və ümumi mitiqasiyanın azaldılmasını dəstəkliyi.
Layihələr
"INOGATE Layihəsi" Aİ tərəfindən maliyyələşdirilən digər regional enerji layihələri kimi dörd INOGATE əməkdaşlıq sahəsi üzrə Tərəfdaş ölkələrdə enerji siyasəti sahəsində əməkdaşlığı dəstəkləməkdədir. Proqramın başlandığı 1996-cı ildən indiyədək təxminən 61 INOGATE layihəsi icra olunmuşdur. Hazırda aşağıda qeyd olunan 3 aktiv icra olunan INOGATE Layihəsi mövcuddur:
• INOGATE Texniki Katibliyi və Bakı Təşəbbüsü və Şərq Tərəfdaşlığının enerji məqsədlərinə dəstək inteqrə edilmiş Proqramı; İcra müddəti: 02/2012–01/2015, Ümumi dəyəri: 16,6 milyon avro
• Şərqi Avropa və Mərkəzi Asiya ölkələrinin Tikinti Sektorunda Enerjiyə Qənaət Təşəbbüsü; İcra müddəti: 01/2010–12/2013, Ümumi dəyəri: 4,5 milyon avro
• Mərkəzi Asiya üçün Dayanıqlı Enerji Proqramı: Bərpa olunan enerji mənbələri və enerji səmərəliliyi; İcra müddəti: 01/2013–12/2015, Ümumi dəyəri: 4 milyon avro.
• Şərqi Avropa və Mərkəzi Asiya Şəhərlərinin "Merlər Sazişi" təşəbbüsündə (INOGATE ilə əlaqədar layihə) iştirakının dəstəklənməsi; İcra müddəti: 09/2011–09/2013, Ümumi dəyəri: 2.15 milyon avro.
• Hər bir fərdi layihə öz fəaliyyətlərinin səmərəliliyindən məsuldur. Eyni zamanda INOGATE Texniki Katibliyi Layihəsi geniş INOGATE Proqramı çərçivəsində onların nəticələrini təşviq edəcəkdir.
Maqsud Nəcəfov
Maqsud Ağaqulu oğlu Nəcəfov (25 oktyabr 1948; Ağdü, Zəngəzur, Ermənistan SSR – 22 aprel 2021; Bakı, Azərbaycan) — Azərbaycan Respublikasının əməkdar müəllimi (2012), Azərbaycan Dövlət Pedaqoji Universitetinin Riyaziyyat və İnformatika fakültəsinin dekanı (1998-2019), riyaziyyat üzrə elmlər doktoru, professor.
Maqsud Nəcəvfov 91-lər siyahısına daxil olan ziyalılardan biri olmuş, həmçinin 1999, 2004, 2009 və 2014-cü illərdə keçirilən bələdiyyə seçkilərində Xətai rayon bələdiyyəsinə üzv seçilmişdir.
Həyatı
Maqsud Nəcəfov 1948-ci il oktyabrın 25-də Ermənistan SSR Qarakilsə rayonunun Ağdü kəndində anadan olmuşdur. 1966-cı ildə Ağdü kənd orta məktəbini bitirərək, Bakı Dövlət Universitetinin mexanika-riyaziyyat fakültəsinə daxil olmuş,1971-ci ildə təhsilini əla qiymətlərlə başa vurmuşdur. 1972-ci ildə Azərbaycan Dövlət Pedaqoji Universitetinin aspiranturasına daxil olmuşdur. 1975-ci ildə aspiranturanı fərqlənmə diplomu ilə bitirmişdir.
22 aprel 2021-ci ildə vəfat etmişdir.
Ailəsi
Ailəli idi. 3 övladı var.
Elmi fəaliyyəti
1975-ci ildən 1981-ci ilə qədər ADPU-da laborant, baş laborant, müəllim, baş müəllim vəzifələrində işləmişdir. 1975-ci ildən Ümumi riyaziyyat kafedrasında, 1986-cı ildən Cəbr və ədədlər nəzəriyyəsi kafedrasında laborant, baş laborant kimi fəaliyyət göstərib.
1983-cü ildə fizika-riyaziyyat elmləri namizədi alimlik dərəcəsi almışdir.
1989-cu ildən Həndəsə kafedrasında müəllim, baş müəllim, dosent vəzifələrində çalışıb.
1998-2019-cu illərdə Azərbaycan Dövlət Pedaqoji Universitetinin Riyaziyyat və İnformatika fakültəsinin dekanı işləmişdir.
“Maksimum və minimum məsələləri” (1999), “Analitik həndəsədən mühazirələr” (2013), “Ekstremum məsələləri” (2016), “Diferensial həndəsədən mühazirələr” (2016) dərs vəsaitlərinin və 70-dən çox elmi-metodik məqalənin müəllifidir. Cəbr və həndəsə kafedrasında Analitik həndəsə, Həndəsə əsasları, Diferensial həndəsə fənlərini tədris etmişdir.
İctimai-siyasi fəaliyyəti
200px|thumb|right|[[Heydər Əliyevin 91-lərlə görüşü]] Maqsud Nəcəvfov 91-lər siyahısına daxil olan ziyalılardan biri və Heydər Əliyevin hüquqlarının müdafiə komitəsinin üzvü olmuşdur.
1999, 2004, 2009 və 2014-cü illərdə keçirilən bələdiyyə seçkilərində Xətai rayon bələdiyyəsinə üzv seçilmiş, Yerli Sosial və Ekologiya Məsələləri Daimi Komissiyasının sədri olmuşdur.
2021-ci ildə Yeni Azərbaycan Partiyasının Veteranlar Şurasına üzv seçilmişdir.
Avtojir
thumb|200px|İki nəfərlik bir ELA cougar avtojiri.
Avtojir — fırlanan qanadlı və ya pərli bir aviavasitə. Önə hərəkət etmək üçün bir pəri və şaquli hərəkət (daşıma) üçün mühərriksiz və sərbəst fırlanan bir rotoru olur. Helikopterin atalarından olan avtojirlər İkinci Dünya müharibəsidən sonra yerini əsasən daha effektli olan helikopterlərə vermiş olsa belə hələ də əyləncə, kəşfiyyat və helikopter təlimi kimi məqsədlər üçün geniş bir şəkildə istifadə edilir. Avtoplaner isə motoru olmayan bir avtojirdir və havada süzməzdən öncə başqa bir aviavasitə ilə hərəkətə gətirilməsi lazımdır.
İEEE 1394
250px|thumb
IEEE 1394— ardıcıl magistral üçün yüksək sürətli əlaqələrdə bir interfeys standartıdır.
Tarix və inkişaf
FireWire, IEEE 1394 Yüksək Sürətli Serial Bus üçün Applenin adıdır. Yüksək sürətli məlumat ötürülməsi üçün IEEE 1394 ardıcıl magistrallı arxitekturadır. FireWire-məlumatlar bir səfərdə bir bit göndərilir deməkdir, bir ardıcıl magistraldır. Paralel magistral istifadəsi bir neçə fərqli fiziki bağlantılar olduğundan daha bahalı və ümumiyyətlə daha ağırdır. IEEE 1394 sabit zaman aralığı və asinxron proqramlarını tamamilə dəstəkləyir. Digital audio və video təchizatları üçün bir əlaqə təmin edərkən Apple FireWire-i paralel magistral SCSI üçün tutarlı bir ehtiyat olmaq üzrə dizayn etdi. Apple-in inkişafı 1980-ci illərin sonlarında başladı və ardından 1995-ci ildə IEEE tamamlandı. Sony sistemi-i. LINK, tətbiqi kiçik birləşdiricisi ayrı bir güc bağlayıcı lehinə cihazlara güc təmin edən iki keçirici buraxaraq yalnız dörd siqnal kabelləri istifadə etdi. Bu tərz daha sonra dəyişikliklərlə 1394a-ya əlavə olundu. Sistem məşhur virtual görmə və peşəkar səs sistemləri üçün cihazları və DV (rəqəmsal video) kameraları üçün, habelə məşhur sənaye sistemlərində istifadə edilir. Daha məhsuldar sürət və güc paylama imkanları üçün daha geniş USB üzərindən seçim edilir. Bəlkə daha da əhəmiyyətlisi, FireWire, SCSI-in bütün xüsusiyyətlərini və səs və video redaktorları üçün əhəmiyyətli davamlı yüksək məlumat ötürmə sürətini istifadə edir.
Texniki göstəricilər
FireWire zəncir və ya ağac topologiyasında 63 periferik cihazlara qoşulabilmə xüsusiyyətinə malikdir(elektrik avtobus topologiyalı paralel SCSI-in əksinə). Bu sistem yaddaş və ya prosessor istifadəsi olmadan peer-to-peer skaner və printer arasındakı əlaqə kimi qarşılıqlı cihaz əlaqəsinə imkan verir. Hər cihazın öz unikal İD ünvanı vardır. Düyünlərin biri əsas düyün seçilmiş və hər zaman ən yüksək İD ünvanı vardır. FireWire avtobus ilə ünsiyyət qurmaq üçündür. FireWire eyni zamanda asinxron və izoxronik ünsiyyət texnikaları qabiliyyətinə malikdir.
FireWire 400 (IEEE 1394–1995)
İEEE 1394–1995-in orijinal nüsxəsi olan FireWire 400 100, 200 və ya 400 Mbit/s məlumat ötürmə sürətinə malikdir. Bu müxtəlif ötürmə rejimləri S100, S200 və S400 kimi qruplaşdırılır. Burada kabelin uzunluğu 4.5 m ilə məhdudlaşdırılır. S400 standartında isə maksimum kabel uzunluğu 72 metrə çatır.
IEEE 1394
Onlara ayrıca və ya uzun müddətə printerlər, skanerlər və xarici vinçesterlər qoşulur. Trapesşəkilli 6 uclu IEEE 1394a sökükü yalnız fərdi kompüterlərdə dairəvi qida mənbəyi olanlar üçün uyğunlaşıb. :Ucların sayına baxmayaraq, interfeys olduğu kimi qalır. :Aşağıdakı cədvəldə USB standartları ilə IEEE 1394 standartları arasındakı əsas fərqlər göstərilmişdir: Əməliyyat sistemi üzərinə FireWire (IEEE 1394) portu əlavə edilməsi üçün Windows 98 və ya daha sonra inkişaf etdirilən əməliyyat sistemləri istifadə edilməlidir. 400px|thumbnail|center .
FireWire 800 (IEEE 1394b-2002)
Bu məhsulun əsas xüsusiyyəti 786.432 Mbit/s məlumat ötürmə sürətinə malik olmasıdır. Onun 1394a ilə uyğunlaşmasına baxmayaraq FireWire 800-ün beta konnektoru FireWire 400-ün alfa konnektoru ilə uzlaşmır. İkidilli naqil əvvəlki cihazların daha yeni port ilə əlaqələnməsinə icazə verir.2003-cü ildə Apple ilk dəfə olaraq yeni konnektorlu kommersial məhsullar təqdim etdi. IEEE 1394b 3200 Mbit/s sürətinə qədər məlumat ötürməni dəstəkləyir. Beta rejimli və ya optikal naqilin uzunluğu 100 metrə çatır.
FireWire S800T (IEEE 1394c-2006)
1394c ilə birlikdə əhəmiyyətli bir texniki təkmilləşdirilmə, məsələn, 800 Mbit/s sürətli 5e kateqoriyalı naqili ilə 8P8C konnektoru IEEE Std 1394 yaxud IEEE 802.3 (Ethernet) qurğuları ilə əlaqəyə imkan verən eyni portdur.
FireWire S1600 və S3200
1.6 Qbit/s və 3.2 Qbit/s sürətli qurğular FireWire 800 və tamamilə uyuşan S400 və S800 qurğuları kimi 9-konduktorlu beta konnektorları istifadə edir. O, USB 3.0 ilə tamamlanır.
Natrium sulfit
Natrium sulfit Na2SO3 – natrium və sulfit turşusunun duzudur. Rəngsiz kristal maddədir.
Alınması
Natrium karbonatın məhlulunun kükürd(IV) oksidlə reaksiyasından:
Natriumhidrosulfit məhlulunu NaOH məhlulu ilə neytrallaşdırmaqla:
Xassələri
Natrium sulfit güclü reduksiyaedicidir. Adi temperaturda su məhlulundan Na2SO3∙7H2O kristalhidrat şəklində ayrılır.
2. Natrium sulfit məhlulunu kükürdlə qızdırdıqda natrium tiosulfat alınır:
Natrium sulfitin sulfat turşusu ilə reaksiyası kükürd(IV)oksidin alınması üçün istifadə olunur:
Tətbiqi
Natrium sulfit pestisidlərin istehsalında, tərkibində xrom olan axar suların zərərsizləşdirilməsində, ağardılmış parçadan xlorun artığının çıxarılmasında, əlvan metal filizləri üçün flotoreagent kimi, həmçinin kinofoto sənayesində geniş tətbiq olunur.
Thirty Seconds to Mars
Thirty Seconds to Mars — 1998-ci ildə məşhur Amerikalı aktyor Jared Leto (vokal, gitara) və qardaşı Shannon Leto (baraban) tərəfindən qurulan alternativ rock qrupu, heyətinə Matt Wachter (bas, klaviatura) və Solon Bixler'i (gitar) daxil etdikdən sonra ilk albom işlərinə başladı. Cared Leto-nun gətirdiyi şöhrətdən uzaq bir şəkildə qrupun meydana gəlməsini təmin etməyə çalışan qrup, öz adlarıyla eyni adı daşıyan ilk albomlarını 2002-ci ildə Virgin Records vasitəsilə satışa çıxardı. "30 Second To Mars" albomunun istehsal kreslosunda Bob Ezrin oturarkən, alboma gələn tənqidlər həm müsbət həm də mənfi oldu. Albomdan "Capricorn (A Brand New Name" və "Edge Of The Earth" sinql olaraq nəşr olundu, ancaq hər iki sinql da siyahılarda əhəmiyyətli bir müvəffəqiyyət əldə edə bilmədi. 2005-ci ildə satışa çıxarılan ikinci albom "A Beautiful Lie" ilə Amerika siyahılarında 36-cı sıraya yerləşən qrupda bu albomla gitarist dəyişikliyi baş verdi və Bixlerin yerinə Tomo Milişevic heyətə daxil oldu. Albomun sözlərində insanın hisslərinə toxunan qrup, sound olaraq da olduqca yüksək bir atmosferi yaxalamağı bacardı. Albomdan "Attack", "The Kill" və "From Yesterday" sinql olaraq nəşr olunarlarkən, "The Kill" və "From Yesterday", Amerika Müasir Rock siyahılarında müvəffəqiyyət əldə etdi. 2006-cı ildə MTV Video Musiqi Mükafatlarından "The Kill" mahnısına çəkdikləri video kliplə "MTV2 Mükafatı"-na layiq görülən qrup, eyni ilin Oktyabr ayında ‘Welcome To The Universe' turnesine çıxdı. Turnenin sponsorluğunu MTV2 üstlənərkən, qrupa turnede Head Automatica, The Receiving End Of Sirens və Cobra Starship kimi qruplar yoldaşlıq etdi. Turne əsnasında "From Yesterday" parçasına bir də video klip çəkən qrup, bu kliplə bir qanun imza ataraq ilk dəfə bir Amerikan qrupunu Çin Xalq Respublikasında göründürdü. Yaxın zamanda Avropa turnesine The Used qrupuyla çıxmağı planlayan Thirty Seconds To Mars, ən son "A Beautiful Lie" albomunu yenidən bazara sürdü. Bu yeni təzyiqlə Björk parçası "Hunter"i başdan şərh edərək alboma daxil edən qrup, eyni zamanda xüsusi bir təzyiqlə pərəstişkarlarına bir də DVD təqdim etdi.
Müqəddəs Xaç kapellası (Praqa)
Müqəddəs Xaç kapellası (Kaple svatého Kříže) — Praqa şəhərinin tanınmış Praqa qəsri qala kompleksinin ən sirli və unikal yerlərindən biridir. 1763-cü ildə inşa edilmiş kapella, bir neçə əsrlər boyunca Praqa qəsrinin ikinci həyətində əsas memarlıq tikintisi olaraq qalmışdır.
Tarix
VIII əsrdə, ölkənin Mariya Tereza tərəfindən idarə olunduğu bir zamanlarda Praqa qəsri ciddi dəyişikliyə uğramışdır; buraya yeni memarlıq abidələri əlavə edilmişdir. Müqəddəs Xaç kapellası memar Nikkolo Pakassinin layihəsi əsasında 1758-1763-cü illər arasında A. Luraqo tərəfindən inşa edilmişdir. Kapella olduqca alçaqdır, onun aşağı hissəsi kəsilmiş piramida şəklində, üst hissəsi isə dəbilqəyəbənzər formada yaradılmışdı. XIX əsrdə ilkin kapellanın eksteryerində istifadə olunan orijinal barokko üslubu bir az klassisizmə bənzədilmişdir. E.Maks kilsə üçün müqəddəs Pyotr və Pavelin heykəllərini yaradır, məşhur rəssamlar İ. Navratil və V. Kandler isə kilsə divarlarını müxtəlif Bibliya mövzularına aid rəsm əsərləri ilə bəzəyirlər. Beləliklə, memarlar I Ferdinandın "Praqa qəsrini yenidən qurmaq" arzusunu uğurla yerinə yetirirdilər.
Hökmdar 1848-ci ildə könüllü surətdə taxtdan imtina etdikdən sonra burada yaşamışdır. Müqəddəs Xaç kapellası uzun bir müddət onun ailəsi üçün sığınacaq yerinə çevrilmişdir. Əsas altar və İsanın çarmıxa çəkilməsini təsvir edən rəsm əsəri, barokko dövründən əl dəymədən bu günə kimi qorunub saxlanılmış artefaktlardan biridir.
XX əsrdə Müqəddəs Xaç kapellası, yaxınlıqda yerləşən Müqəddəs Vit kafedralının əfsanəvi xəzinəsini nümayiş etdirmək üçün platforma kimi fəaliyyət göstərir. Kolleksiya öz tarixini 1069-cu ildən bəri sədaqətlə qoruyur. 1961-ci ildən başlayaraq, burada 130-dan çox böyük tarixi və bədii dəyərə malik əşyalar (məsələn zərif bəzədilmiş əmanətlər, ibadət üçün istifadə olunan qablar, ustalıqla bəzədilmiş kilsə geyimləri və s.) nümayiş olunur. Əşyaların əksəriyyəti qızıl suyuna çəkilmiş gümüş və ya təmiz qızıldan hazırlanmışdı.
Müqəddəs Xaç kapellası, ruhani enerji ilə çox zəngin bir yerdir. Kilsəyə olan hörmət o qədər yüksək idi ki, hətta imperator IV Karl onu ziyarət edərkən, təvazökarlıq əlaməti olaraq ona ayaqyalın daxil olurdu. Səyyahlar arasında belə bir inam var ki, bütün Praqa qəsrində olduğu kimi, burada da bütün mühüm maddi arzular həyata keçirilir. Buna görə də, böyük ehtimalla bir neçə əsrlər boyu ictimaiyyətin gözündən gizlədilmiş xəzinələri seyr edən xoşbəxt müşahidəçi estetik zövqlə yanaşı, maliyyə işlərində də böyük uğurlar əldə edəcək.
Artefaktlar
Sərgidə ən qiymətli artefaktlardan biri qızılı relikvari-xaçı sayılır. Relikvari XIV əsrdən, yəni Müqəddəs Roma imperatoru IV Karlın hakimiyyəti dövründən Məsihin əmanətlərini saxlamaq üçün bir qab kimi istifadə edilmişdir. Xaç boşluğunda həqiqi xaçın bir hissəsi, eləcə də göyəmin tikanları vardır. Relikvari perimetr boyunca mavi qiymətli daşlarla (əsasən, sapfir və akvamarin ilə) və həqiqi mirvarilərlə bəzədilmişdir. Həmçinin qədim sənət nümunələri arasında müqəddəs Stefanın qılıncını (XX əsr), dəbilqəsini və IX əsrin sonu-X əsrin əvvəllərinə aid edilən müqəddəs Vatslavın sadağını görmək olar.
Daha sonrakı əşyalar sırasında, 1766-cı ildə hazırlanmış və 700-dən çox qiymətli daşlar ilə bəzədilmiş qızıl "siborium" (sovqat mücrüsü) ən görkəmli artefaktlardan biri hesab olunur. Həmin bu qızıl artefakt Çexiya ərazisində qorunub saxlanılmış 3 barokko nümunəsindən biridir. Sərginin ziyarətçiləri həmçinin əslən ziyalı və varlı insanların istifadəsi üçün nəzərdə tutulmuş digər artefaktlara da baxa bilərlər.
Bir müddət öncə, sərgi üçün yeni və böyük həcmli yer təmin etmək məqsədilə, Müqəddəs Xaç kapellasında genişmiqyaslı bərpa işləri həyata keçirilmişdi.
Selgi
Kareliya MSSR-də relyef in tirə formalarının yerli adıdır. Selgi adətən şam meşələri ilə örtülü olur, aralarındakı çökəklik lərdə isə bataqlıq və göllər yerləşir.
Vüqar Əsədli
Vüqar Əsədli — Azərbaycan şahmatçısı, dördqat respublika çempionu, bir çox beynəlxalq turnirlərin qalibi, Avropa Kubokunun qalibi, qrosmeyster.
Təhsili
Əsədli Vüqar Əfqan oğlu 2001-ci il oktyabr ayının 9-da Bakı şəhərində doğulub. H.Həmzəyev adına 238 saylı orta məktəbi bitirib. Azərbaycan Dövlət Bədən Tərbiyəsi və İdman Akademiyasının 2-ci kurs tələbəsidir.
Fəaliyyəti
6 yaşından şahmatla məşğuldur. 11 yaşında kişilər arasında Bakı çempionu olmuşdur. Dəfələrlə müxtəlif yaş qruplarında Azərbaycan çempionu olub. 8 yaşında Avropa 2-cisi, 12 yaşında Avropa kubokunun qalibi olub.
2016-ci ildə Bakıda keçirilən 42-ci şahmat olimpiyadasında gənclərdən ibarət Azərbaycan komandasının birinci taxtasında oynamışdır. Birinci löhvələr arasında ən çox xal toplayan 3 nəfərdən biri olub. 13 yaşında şahmatın rapid növü üzrə dünya birincisi, Blits üzrə dünya ikincisi, klassik üzrə dünya 3-cüsü olmuşdur.
2017-ci ildə Beynəlxalq Usta, 2019-cü ildə Qrossmeyster olmuşdur.
Bakı şəhəri 2 nömrəli İxtisaslaşdırılmış Olimpiya Ehtiyatları Uşaq Gənclər Şahmat İdman Məktəbinin yetirməsi olan Vüqar Əsədli turnirdə uğurla iştirak etmişdir. Belə ki, dördqat respublika çempionu, bir çox beynəlxalq turnirlərin qalibi, beynəlxalq reytinqi 2378 olan Vüqar Əsədli “Dubai Open 2016” yarışında 9 turda 5.5 xal toplayaraq reytinqini 2401 - ə çatdırıb və beynəlxalq usta normasını yerinə yetirib.
You are not Alone (Modern Talking)
You are not Alone - Modern Talking qrupu tərəfindən ifa edilən sinqldır.
Boston Universiteti
Boston Universiteti — ABŞ-nin Massaçusets ştatının paytaxtı Boston şəhərində yerləşən özəl ali təhsil müəssisəsi; ölkənin ən aparıcı ali təhsil ocaqlarından biridir.
Tarixi
Boston Universitetinin tarixi 1839-cu ildə yaradılmış Vermont ştatında yerləşən Nyuberi Bibliya İnstitutundan başlayır. 1847-ci ildə Nyu-Hempşir ştatının Konkord şəhərində fəaliyyət göstərən konqreqasiya cəmiyyəti (kilsə icmaları birləşməsi) Nyuberi Bibliya İnstitutunu öz şəhərlərinə dəvət edir. İnstitut 1200 nəfəri yerləşdirə biləcək kilsə binasına köçür. Nyuberi Bibliya İnstitutu Konkord şəhərində 20 il fəaliyyət göstərir. 1867-ci ildə institut Massaçusets ştatının Boston şəhərində Piknik-strit 23-ə köçür və burada Boston İlahiyyat İnstitutu adı altında fəaliyyət göstərir. 1869-cu ildə Massaçusets ştatının Qanunvericilik Şurasının qərarına əsasən Nyuberi Bibliya Universitetinə Boston Universiteti adı verilir. Universitetin yaranmasında üç şəxsin — İsaak Riç, Li Klaflin və İakov Sliperin böyük rolu olur. Hazırda universitetdə onların adlarını daşıyan yataqxanalar fəaliyyət göstərir. 1869-cu il mayın 26-da Massaçusets ştatının qubernatoru Klaflin Linin oğlu Uilyam ştatın Qanunvericilik Şurasının qəbul etdiyi nizamnaməni imzalayır. Universitetə, teologiya fakültəsi istisna olmaqla, dinindən, irqindən, milliyyətindən, cinsindən asılı olmayaraq hər kəs qəbul edilir. Boston İlahiyyat İnstitutu 1871-ci ildə Boston Universitetinə birləşdirilir və universitetin İlahiyyat Məktəbi kimi fəaliyyət göstərməyə başlayır. Bir il sonra İsaak Riç öz mülkünün böyük bir hissəsini (1,5 milyon ABŞ dolları) Boston Universitetinə bağışlayaraq vəfat edir. Bu, həmin dövrdə Amerika ali məktəblərinə bağışlanmış ən böyük ianələrdən hesab olunurdu.
Boston Universitetinin Bekon Hill, Boylston Strit və Kopli meydanında yerləşən korpusları, Çarlz River kampusu 1937-ci ildən sonra tikilməyə başlayıb. 1951-ci ildə universitetin 5-ci prezidenti Harold Keysin rəhbərliyi dövründə ali məktəb 180000 m² ərazi və 68 yeni bina alır. Universitetin ilk yataqxanaları Klaflin, Riç və Sliper Holls, Qərb kampusu, Uorren Touers, Mugar Memorial kitabxanası və s. binalar tikilir, ali məktəb sürətli inkişaf yoluna qədəm qoyur.
1990-cı illərdə universitetin Qərb və Şərq hissələrini birləşdirmək məqsədi ilə Con Henkok Tələbə Kəndi tikilir. Boston Universitetində mütəmadi olaraq inkişaf proqramları qəbul olunur. 2009-cu il böhranında universitetdə 2,5 milyon dollarlıq kompüter sistemlərinin yeniləşdirilməsi prosesi baş tutub. Bununla yanaşı, universitetdə kitabxana, yataqxana və digər obyektlərin yenidənqurulması ilə bağlı işlər aparılır.
Müasir vəziyyəti
Boston Universiteti Çarlz River və Tibb kampuslarından ibarətdir. Əsas Çarlz River kampusu Boston şəhərinin Bek Bey rayonunda Çarlz çayı sahili boyu, Tibb kampusu isə Saut-End ərazisində yerləşir. Çarlz River kampusunda yerləşən binaların əksəriyyəti qotik üslubda inşa olunmasına baxmayaraq, burada müasir tikililər də az deyil. Con Henkok Tələbə Kəndi 40000 m² ərazini əhatə edir. Kənddə Fitnes və Sağlamlıq Mərkəzi, 2000-ci ildə inşa edilmiş bir və 2009-cu ildə tikilmiş iki yataqxana, 19 və 26 mərtəbəli yeni binalar və s. yerləşir. Boston Universitetinin əlavə olaraq Brüssel, Dubay, London, Los-Anceles və Vaşinqtonda kampusları fəaliyyət göstərir.
Boston Universitetinin yataqxana kompleksi ABŞ-nin ən böyük yataqxanalarından hesab olunur. Universitetin yataqxanaları, əsasən, Çarlz River kampusunun Bey Roud və Cənub Kampus rezidental ərazilərində yerləşir. Hazırda ali məktəbin tələbələrinin 76%-i kampus ərazisində məskunlaşıb. Kampusda yerləşən yataqxana binaları müxtəlif dövrlərin üslublarında inşa edilib. Burada XIX əsrin Braunston taunhausları (qəhvəyi daşlardan tikilmiş ev və binalar), 1960-cı və 2000-ci illərə aid yüksək mərtəbəli binalar mövcuddur. Universitetdə tələbə çox olduğundan, kampusda otaq qıtlığı müşahidə olunur. Çarlz çayının üzərində Hyatt Regency Kembric müvəqqəti yataqxanası yerləşir. Uorren Touer yataqxanaların ən böyüyüdür və 1800-dən çox tələbə yerləşdirməyə qadirdir. Yataqxanalar yüksək səviyyəli şəraitə malikdir və ciddi mühafizə olunur.
Boston Universitetində 250-dən çox proqram təklif edən 17 kollec fəaliyyət göstərir. Bunlar İncəsənət və Elmlər, Kommunikasiya, Mühəndislik, Təsviri İncəsənət, Ümumi Tədqiqatlar, Təhsil, Qonaqpərvərlik Administrasiyası, İdarəetmə, Hüquq, İctimai Fəaliyyət, İlahiyyat, Tibb, Qoldman Stomatologiya, İctimai Səhiyyə, Təhsilin Davametdirilməsi, Elmi və Texniki Proqramlar (Metropolitan), Sağlamlıq və Reabilitasiya Elmləri (Sarcent) kollecləridir. Hər kollec öz növbəsində məktəblərdən və bölmələrdən ibarətdir. Universitetdə 140 elmi-tədqiqat müəssisəsi, 2000-dən çox laboratoriya mövcuddur. Həmçinin ali məktəbin nəzdində Boston Universiteti Teatrı, Fotonika, Afrika Tədqiqatları, Tsay İfaçılıq, Distant Zondlaşdırma, Hesablama Elmləri mərkəzləri, İqtisadi İnkişaf, İrq və Sosial Bölünmə institutları, Koyt Rəsədxanası vardır.
Boston Universitetinin kitabxana sisteminə 23 kitabxana daxildir. Universitetin mərkəzi kitabxanası Çarlz River kampusunda yerləşən Muqar Memorial kitabxanasıdır. Bu kitabxanada 2 milyon cild kitab, 4 milyon mikroforma və digər materiallar mövcuddur. Kitabxananın xüsusi kolleksiyalar bölməsində 100000-dən çox nadir kitab, XVI əsrdən dövrümüzə qədər qorunan sənədlər, Dante, Avraam Linkoln, Robert Frost, Teodor Ruzvelt, Kiçik Martin Lüter Kinq və başqa dahi şəxslərin əlyazmalar və əsərlərinin ilkin nəşrləri saxlanır. Muqar Memorial kitabxanasının nəzdində əvvəllər XX Əsr Arxivi adlandırılan Hovard Hotlib Arxiv Elmi-Tədqiqat Mərkəzi yerləşir. Mərkəzdə diplomatiya, jurnalistika, ədəbiyyat və digər sahələrə aid sənədlər qorunur.
2005-ci ilin sentyabrından başlayaraq Boston Universitetinin 10-cu prezidenti, kimya texnologiyaları üzrə professor Robert Braundur. Universitetin prorektoru isə professor Devid Kempbelldir. Ali məktəbdə 3931 nəfər akademik, 7410 nəfər inzibati heyət çalışır. Ali məktəbin müəllim-professorları arasında 3 Nobel mükafatı laureatı (fizika üzrə Şeldon Qleşou, sülh üzrə Eli Vizel, ədəbiyyat üzrə Derek Uolkott), ikiqat PEN/Folkner mükafatı laureatı Ha Tzin, Broderik mükafatı laureatı Yurye Koskinen, Makartur mükafatı laureatı Cim Kollinz, ikiqat Pulitzer mükafatı laureatı Robert Zelnik, 23 nəfər Amerika İncəsənət və Elmlər Akademiyasının akademiki, 35 Quqqenheym təqaüdçüsü var.
Boston Universitetində dünyanın 100-dən çox ölkəsindən və ABŞ-nin 50 ştatından olan 31766 nəfər qeydə alınıb. Onların 18534 nəfərini bakalavr, 12232 nəfərini isə magistr və doktorantlar təşkil edirlər. Universitetdə 500-ə yaxın tələbə təşkilatı, 55 mədəni, 31 dini gənclər təşkilatı, 33 idman klubu, 15 idman komandası və s. fəaliyyət göstərir.
Boston Universitetinin 285000-dən çox məzunu dünyanın bir çox ölkəsində müxtəlif vəzifələrdə çalışır. Bu ali məktəbi Kiçik Martin Lüter Kinq, Uilyam Koen, Geri Lok, Robert Pinski, Ayzek Azimov, Hovard Stern, Bill OTReyli, Frans Klayn, aktyorlar Culiana Mur, Cina Devis və digər məşhur şəxslər bitiriblər. Vətəndaş hüquqları Afro-Amerikan hərəkatının lideri Kiçik Martin Lüter Kinq 1955-ci ildə Boston Universitetində ilahiyyat ixtisası üzrə doktorluq dərəcəsi alıb. 1964-cü ildə sülh üzrə Nobel mükafatına layiq görüldükdən sonra, o öz əlyazmalarını, şəxsi sənəd və qeydlərini universitetin Muqar Memorial kitabxanasına bağışlayıb. ABŞ-də 1864-cü ildə tibb üzrə diplom almış ilk qaradərili qadın Rebeka Li, ilk qaradərili psixiatr və Alzheymer xəstəliyinin tədqiqatçısı Solomon Karter Fuller 1897-ci ildə Boston Universitetinin məzunu olublar.
Boston Universiteti ABŞ-nin dördüncü ən böyük özəl ali məktəbi və ikinci ən nəhəng işəgötürən müəssisəsidir. Dünyanın bir çox ölkələrini təmsil edən tələbələrin burada oxumaları ilə yanaşı, universitet istedadlı və savadlı müəllimləri də özünə cəlb edərək işlə təmin edir.